Projekta apraksts: Projektā paredzēts no 2006. līdz 2007. gadam organizēt piecus reģionālos seminārus trīs secīgos posmos. Pirmais, sagatavošanās posms, sastāv no sakaru izveidošanas ar attiecīgajiem izpildītājiem (no diplomātu un speciālistu aprindām), organizējot sagatavošanas sanāksmes un izstrādājot informatīvas paketes, veicinot izpētes un ieviešanas statusa pārskata izstrādi mērķvalstīs un uz interneta bāzes veidojot projekta informācijas un sadarbības pārvaldes sistēmu. Otrā posma mērķis ir palielināt izpratni par BTIK nozīmīgumu diplomātu aprindās un, plašāk runājot, palielināt šo izpratni atsevišķu valstu pārvaldēs, kā arī izveidot pamatu attiecīgo valstu efektīvai dalībai projekta trešajā posmā. Lai to panāktu, izraudzīto valstu diplomātiem tiks organizētas vairākas sanāksmes Briselē, Ženēvā, Hāgā un Ņujorkā, kur parasti notiek ar BTIK saistīti diplomātiski pasākumi. Projekta trešajā posmā paredzēti pieci reģionālie semināri: a) BTIK seminārs tās parakstītājvalstīm Rietumāfrikā un Centrālāfrikā, kā arī reģiona valstīm, kas nav to parakstījušas, lai tajā varētu piedalīties lēmumu pieņēmēji un reģionālas organizācijas, piem., Āfrikas Savienība. Būs uzaicināti arī pārstāvji no Kamerūnas, Centrālāfrikas Republikas, Čadas Republikas, Kotdivuāras, Gabonas, Gvinejas, Libērijas un Mauritānijas. Vairāki lektori no ES īsi informētu dalībniekus par to, cik svarīgi ir pievienoties BTIK un kādas priekšrocības tas dod, kā arī par ES ierosmēm ieroču neizplatīšanas un atbruņošanās jomā. Valsts, kas minētajā reģionā ir BTIK Puse, arī tiktu uzaicināta piedalīties seminārā; b) BTIK seminārs tās parakstītājvalstīm Austrumāfrikā un Dienvidāfrikā, kā arī reģiona valstīm, kas nav to parakstījušas, lai tajā varētu piedalīties lēmumu pieņēmēji un reģionālas organizācijas, piem., Āfrikas Savienība. Būs uzaicināti arī pārstāvji no Angolas, Burundi, Komoru salām, Džibutijas, Eritrejas, Madagaskaras, Malāvijas, Mozambikas, Namībijas, Somālijas, Tanzānijas Savienotās Republikas un Zambijas. Vairāki lektori no ES īsi informēs dalībniekus par to, cik svarīgi ir pievienoties BTIK, un kādas priekšrocības tas dod, kā arī par ES ierosmēm attiecībā uz ieroču neizplatīšanu un atbruņošanos. Valsts, kas minētajā reģionā ir BTIK Puse, arī tiktu uzaicināta piedalīties seminārā; c) BTIK seminārs tās parakstītājvalstīm Tuvajos Austrumos, kā arī reģiona valstīm, kas nav to parakstījušas, uzaicinot pārstāvjus arī no Ēģiptes, Izraēlas, Sīrijas Arābu Republikas un Apvienotajiem Arābu Emirātiem. Vairāki lektori no ES īsi informētu dalībniekus par to, cik svarīgi ir pievienoties BTIK, un kādas priekšrocības tas dod, kā arī par ES ierosmēm attiecībā uz ieroču neizplatīšanu un atbruņošanos. Valsts, kas minētajā reģionā ir BTIK Puse, arī tiktu uzaicināta piedalīties seminārā; d) BTIK seminārs tās parakstītājvalstīm Āzijā un Klusā Okeāna salās, kā arī reģiona valstīm, kas nav to parakstījušas. Uzaicinās arī pārstāvjus no Kuka salām, Kiribati, Maršala salām, Mikronēzijas, Mjanmas, Nauru, Nepālas, Niue, Rietumsamoa un Tuvalu. Vairāki lektori no ES īsi informētu dalībniekus par to, cik svarīgi ir pievienoties BTIK, un kādas priekšrocības tas dod, kā arī par ES ierosmēm attiecībā uz ieroču neizplatīšanu un atbruņošanos. Valsts, kas minētajā reģionā ir BTIK Puse, arī tiktu uzaicināta piedalīties seminārā; e) BTIK seminārs tās parakstītājvalstīm Latīņamerikā un Karību jūras reģionā, kā arī reģiona valstīm, kas nav to parakstījušas. Uzaicinās arī pārstāvjus no Haiti, Gajānas un Trinidadas un Tobago. Vairāki lektori no ES īsi informētu dalībniekus par to, cik svarīgi ir pievienoties BTIK, un kādas priekšrocības tas dod, kā arī par ES ierosmēm attiecībā uz ieroču neizplatīšanu un atbruņošanos. Valsts, kas minētajā reģionā ir BTIK Puse, arī tiktu uzaicināta piedalīties seminārā.